sagorsarker/bangla-wikipedia huggingface dataset:
চান্দ্রা ইউনিয়ন, চাঁদপুর সদর

চান্দ্রা বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। এটি বৃহত্তর মেঘনার তীরে অবস্থিত।
চান্দ্রা ইউনিয়নের আয়তন ৩,৭৩৮একর।
২০১১ সালের পরিসংখ্যান অনুযায়ী চান্দ্রা ইউনিয়নের জনসংখ্যা ২৩,০০০ জন। এর মধ্যে পুরুষ ১১,৯০০ জন এবং মহিলা ১১,১০০ জন। মোট পরিবার ৬,০২৫টি।
চাঁদপুর সদর উপজেলার দক্ষিণাংশে চান্দ্রা ইউনিয়নের অবস্থান। এ ইউনিয়নের উত্তরে বালিয়া ইউনিয়ন ও লক্ষ্মীপুর মডেল ইউনিয়ন, পশ্চিমে হানারচর ইউনিয়ন, দক্ষিণে হাইমচর উপজেলার আলগী দুর্গাপুর উত্তর ইউনিয়ন এবং পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন অবস্থিত।
চান্দ্রা ইউনিয়ন চাঁদপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
২০১১ সালের পরিসংখ্যান অনুযায়ী চান্দ্রা ইউনিয়নের ৪৪.৭%।
== এখানে ১৩ টি প্রাইমারি স্কুল, একটি হাইস্কুল এবং একটি মাদ্রাসা রয়েছে।
বানিশ্রী

বানিশ্রী (জন্মঃ ১৯৪৮) হচ্ছেন ভারতের একজন অভিনেত্রী। তেলুগু এবং তামিল চলচ্চিত্র শিল্পে কাজ করা বানিশ্রী কিছু কন্নড় এবং দুটি হিন্দি চলচ্চিত্রেও অভিনয় করেছেন। চল্লিশ বছরের অভিনয় জীবনে বানিশ্রী তিনটি ফিল্মফেয়ার পুরস্কার, একটি নন্দী পুরস্কার এবং একটি তামিলনাড়ু রাজ্য চলচ্চিত্র পুরস্কার পেয়েছিলেন। কৈলাস বলচন্দ এর লেখা একটি কাহিনী অবলম্বনে নির্মিত ১৯৬৮ সালের একটি তেলুগু চলচ্চিত্রে অভিনয় করে বানিশ্রী সর্বপ্রথম নজর কাড়েন। তার অভিনীত গুরুত্বপূর্ণ চলচ্চিত্রসমূহ হলোঃ "কৃষ্ণবাণী" (১৯৭৪, তেলুগু), "প্রেম নগর" (১৯৭১, তেলুগু), "দুশেরা বুল্লোড়ু" (১৯৭১, তেলুগু), "জীবিত চক্র" (১৯৭১, তেলুগু), "রঙ্গুলা রত্ন" (১৯৬৬, তেলুগু), "ভক্ত কান্নাপ্পা" (১৯৭৬, তেলুগু) এবং "বব্বিলি রাজা" (১৯৯০, তেলুগু)।
তার অভিনীত গুরুত্বপূর্ণ তামিল চলচ্চিত্রগুলো হচ্ছে এমজিআর-এর সঙ্গে অভিনয় করা "কান্নান এন কাদালান" (১৯৬৮), "তালাইভান" (১৯৭০) এবং "উরুক্কু উড়াইপাভান" (১৯৭৫) এবং শিবাজি গণেশন এর সঙ্গে "উয়ার্নদা মানিদান" (১৯৬৮), "নিরাই কুড়াম" (১৯৬৯), "কুলামা গুনামা" (১৯৭১), "বসন্ত মালিগাই" (১৯৭২), "শিবাগামিইন সেলভান" (১৯৭৪), "বাণী রাণী" (১৯৭৪), "রোজাভিন রাজা" (১৯৭৬), "ইলায়া তালামুরাই" (১৯৭৭), "পুন্নিয়া বুমি" (১৯৭৮), "ভাড়কাই আড়াইগাল" (১৯৭৮) এবং "নাল্লাদোরু কুড়ুমবাম" (১৯৭৯)
রবিশংকর বল

রবিশংকর বল (১৯৬২ - ২০১৭) একজন প্রখ্যাত বাঙালি কথাসাহিত্যিক। আধুনিক বাংলা সাহিত্যে তার "দোজখনামা" উপন্যাসটি একটি অসাধারণ সংযোজন। দীর্ঘ তিরিশ বছরের সাহিত্যজীবনে তিনি ১৫টির বেশি উপন্যাস, ৫টি গল্পসংকলন, দুটি কবিতার বই রচনা করেছেন। তার পূর্বপুরুষের বাড়ি বরিশালে। তিনি তার জীবন কলকাতা শহরে কাটিয়েছেন। এছাড়াও তিনি বিখ্যাত উর্দু সাহিত্যিক সাদাত হাসান মান্টোর বাংলা অনুবাদ সংকলনের সম্পাদনা করেছেন। 
রবিশংকর বল পেশায় একজন সাংবাদিক ছিলেন।
নওয়াপাড়া পৌরসভা

নওয়াপাড়া হচ্ছে খুলনা বিভাগের যশোর জেলার অভয়নগর উপজেলার একটি প্রথম শ্রেণির পৌরসভা এবং শিল্প বাণিজ্য সমৃদ্ধ শহর।এটি খুলনা-যশোর মহাসড়কের খুলনা এবং যশোরের মাঝামাঝি জায়গায় অবস্থিত।ভারী শিল্পকারখানা এবং নদী বন্দরের জন্য নওয়াপাড়া একটি গুরুত্বপূর্ণ শহর।এর নামকরণ হয়েছিল শ্রীধরপুরের জমিদার ঈশ্বর বসুর প্রচেষ্টায়, নয়াহাট নাম থেকে পরবর্তীকালে পাড়া যুক্ত হয়ে বর্তমান নাম এ রুপান্তর ঘটে। যশোরের প্রসিদ্ধ প্রভাবশালী আলেম মাওলানা আবুল কাসেমের আমন্ত্রণে নপাড়ার ইরানি পীর জনাব মোহাম্মদ আলী শাহ ইরানি হযরতের আগমন ঘটে। সমাজ সংস্কারক মাওলানা আবুল কাসেম এর হাতে প্রতিষ্ঠিত এ অঞ্চলের প্রথম শিক্ষাপ্রতিষ্ঠান " মাদ্রাসায়ে মোহাম্মাদীয়া নওয়াপাড়া" এ অঞ্চলের শিক্ষা ব‍্যাবস্থা ও চেতনায় আমুল পরিবর্তন এনে দিয়েছিল।নওয়াপাড়া শহরেই অবস্থিত বাংলাদেশের অন্যতম বৃহৎ শিল্প প্রতিষ্ঠান আকিজ গ্রুপের প্রধান কার্যালয় এবং তাদের নিজস্ব শিল্প নগর যা "আকিজ সিটি" নামে পরিচিত যেখানে রয়েছে আধুনিক মানের শপিং মল,ফুড কোর্ট,একাধিক রেস্টুরেন্ট,পার্ক,রিসোর্ট,থিমড প্লেয়িং সেন্টার সহ আরও সুযোগ সুবিধা।
নওয়াপাড়া শহরের পূর্ব পাশ দিয়ে বয়ে গেছে ভৈরব নদ। এর উত্তরে উপজেলার প্রেমবাগ ইউনিয়ন, পশ্চিমে চলিশিয়া ইউনিয়ন এবং দক্ষিণে খুলনার ফুলতলা উপজেলা। নওয়াপাড়া হতে বিভাগীয় নগরী খুলনার দূরত্ব মাত্র ৩০ কিলোমিটার।
শোভনা

শোভনা চন্দ্রকুমার পিল্লাই (জন্ম: ২১ মার্চ ১৯৭০), যিনি শোভনা নামে পরিচিত, হলেন একজন ভারতীয় চলচ্চিত্র অভিনেত্রী ও ভারতনাট্যম নৃত্যশিল্পী। তিনি দুই শতাধিক মালয়ালম, তেলুগু, তামিল, হিন্দি, কন্নড় ও ইংরেজি চলচ্চিত্রে অভিনয় করেছেন। তিনি "মণিচিত্রতজু" (১৯৯৩) ও "মিত্র, মাই ফ্রেন্ড" (২০০১) চলচ্চিত্রে অভিনয় করে দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি একবার কেরালা রাজ্য চলচ্চিত্র পুরস্কার, দুইবার ফিল্মফেয়ার পুরস্কার দক্ষিণসহ একাধিক পুরস্কার লাভ করেন।
শিল্পকলায় অনন্য অবদানের জন্য তাকে ভারত সরকার ২০০৬ সালে ভারতের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে, এবং কেরালা রাজ্য সরকার ২০১৪ সালে কলা রত্ন পুরস্কারে ভূষিত করে।
শোভনা ১৯৭০ সালের ২১শে মার্চ কেরালা রাজ্যের তিরুবনন্তপুরমে জন্মগ্রহণ করেন। তার পিতা চন্দ্রকুমার পিল্লাই ও মাতা আনন্দম। অভিনেত্রী সুকুমারী তার ফুফু। ট্রাভানকোর ভগ্নীগণ - ললিতা, পদ্মিনী ও রাগিনী তার পিতার দিক থেকে আত্মীয়। মালয়ালম অভিনয়শিল্পী অম্বিকা সুকুমারণ, বিনিত ও কৃষ্ণ তার আত্মীয়।
শোভনা চেন্নাইয়ের রোজারি মেট্রিক গার্লস স্কুলে পড়াশোনা করেন। তিনি তিন বছর বয়স থেকে ভারতনাট্যম নাচের তালিম নেন এবং ১৪ বছর বয়সে তার প্রথম পেশাদার নৃত্য পরিবেশন করেন।
শোভনার চলচ্চিত্রে অভিষেক ঘটে বলিউডের "অমর প্রেম" (১৯৭২) চলচ্চিত্রে শিশুশিল্পী হিসেব। প্রাপ্ত বয়স্ক অভিনেত্রী হিসেবে তিনি বলচন্দ্র মেননের মালয়ালম ভাষার "এপ্রিল এইটিন" দিয়ে চলচ্চিত্রাঙ্গনে আগমন করেন। ছবিটি হিট তকমা লাভ করে। একই বছর তিনি এস. পি. মুথুরামনের "এনাক্কুল অরুভান" দিয়ে তামিল চলচ্চিত্র শিল্পে প্রবেশ করেন। ছবিটি বক্স অফিসে ব্যর্থ হয় এবং তিনি মালয়ালম চলচ্চিত্রে ফিরে যান। তিনি এসময়ে মালয়ালম ভাষার "কানামারাযাথু" (১৯৮৪), "যাত্রা", ও "রঙ্গম" (১৯৮৫), এবং "ভ্রুথুম" (১৯৮৭) চলচ্চিত্রে অভিনয় করেন।
পরবর্তী কালে তিনি কয়েকটি তামিল ভাষার চলচ্চিত্রে কাজ করেন, তন্মধ্যে উল্লেখযোগ্য হল ভাগ্যরাজের বিপরীতে "ইধু নাম্মা আলু" (১৯৮৮), রজনীকান্তের বিপরীতে "শিবা" (১৯৮৯), বিজয়কান্তের বিপরীতে "পোনমানা সেলভান" (১৯৮৯) ও সত্যরাজের বিপরীতে "মাল্লু ভেট্টি মাইনর" ও "বাথিয়ার ভিটু পিল্লাই" (১৯৯০) এবং তেলুগু ভাষার "অনাথ-আশ্রম"।
বাঙালি সিং

বাঙালি সিং হলেন একজন ভারতীয় রাজনীতিবিদ, যিনি জনতা দলের রাজনীতির সাথে যুক্ত ছিলেন। তিনি উত্তরপ্রদেশের হাথরাস লোকসভা কেন্দ্রের লোকসভা সদস্য হিসেবে তিনি ১৯৮৯ সাল থেকে ১৯৯১ সাল পর্যন্ত দায়িত্ব পালন করেছিলেন।
আর্জেন্টিনা ফ্যানস কাট্টুরকাডাভু

আর্জেন্টিনা ফ্যানস কাট্টুরকাডাভু হল ২০১৯ সালের একটি মালয়ালম ভাষার চলচ্চিত্র, যেটি পরিচালনা করেভহেন মিধুন ম্যানুয়েল থমাস এবং মুখ্য চরিত্রে অভিনয় করেছেন কালিদাস জয়রাম ও ঐশ্বরিয়া লক্ষ্মী। চলচ্চিত্রটির গল্প লিখেছেন অশোকান চেরুভিল, জন মান্থ্রিকাল ও মিধুন ম্যানুয়েল থমাস। চলচ্চিত্রটি ২০১৯ সালের ২২ মার্চ মুক্তি পায়।
চলচ্চিত্রটির কাহিনি ভিপিনান (কালিদাস জয়রাম) নামের
আর্জেন্টিনা জাতীয় ফুটবল দলের
এক ভক্তের জীবনকে ঘিরে গড়ে উঠেছে।
চলচ্চিত্রটি ২০১৯ সালের ২২ মার্চ মুক্তি পায়।
আর্থার এডওয়ার্ড অশি

আর্থার এডওয়ার্ড অশি (; জন্ম: ১১ মার্চ, ১৮৭০ - মৃত্যু: ১১ এপ্রিল, ১৯১৮) কেপ উপনিবেশের গ্রাফ-রেইনেট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৮৮-৮৯ মৌসুম থেকে ১৮৯৪-৯৫ মৌসুম পর্যন্ত আর্থার অশি’র প্রথম-শ্রেণীর খেলোয়াড়ী জীবন চলমান ছিল। দুইটি টেস্ট বাদে অন্য তিনটি প্রথম-শ্রেণীর খেলায় ট্রান্সভালের পক্ষে খেলেন। ১৮৯১ সালে প্রথমটি ও অপর দুটি ১৮৯৫ সালে।
ঘরোয়া ক্রিকেটে তিনি মাঝে-মধ্যে ট্রান্সভালের পক্ষে খেলতেন। দলটির পক্ষে ১৮৯১ সালে একবার ও ১৮৯৫ সালে দুইবার খেলেছিলেন। ১৮৯০-৯১ মৌসুমে জোহেন্সবার্গে কারি কাপের খেলায় কিম্বার্লির বিপক্ষে দূর্ভাগ্যজনকভাবে সেঞ্চুরি লাভ করা থেকে বঞ্চিত হন। দ্বিতীয় ইনিংসে মাত্র একরানের জন্যে এ মাইলফলক স্পর্শ করা থেকে বঞ্চিত হয়েছিলেন। ট্রান্সভালের প্রথম ইনিংসে ৪৫ রানের পাশাপাশি ২/২৭ পান। খেলায় তিনি ৭৫ রান খরচায় দুই উইকেট পেয়েছিলেন। এ খেলার মাধ্যমেই অশির ক্রিকেট খেলায় সুনাম ছড়িয়ে পড়ে।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করতে পেরেছিলেন আর্থার অশি। ১২ মার্চ, ১৮৮৯ তারিখে সফরকারী ইংল্যান্ড দলের বিপক্ষে পোর্ট এলিজাবেথে অনুষ্ঠিত টেস্টের মাধ্যমে প্রথম অংশ নেন। মূলতঃ মাঝারিসারির ব্যাটসম্যানের ভূমিকায় অবতীর্ণ হয়েছিলেন আর্থার অশি। দলের বাদ-বাকী সদস্যদের ন্যায় তিনিও দক্ষিণ আফ্রিকার ইতিহাসের প্রথম টেস্টে অংশ নেয়ার মাধ্যমে প্রথম-শ্রেণীর ক্রিকেটে অভিষেক ঘটে তার। এ পর্যায়ে তার দল পোর্ট এলিজাবেথে সফরকারী ইংরেজ দলের বিপক্ষে অংশ নিয়েছিল।
১৯ বছরে ১ দিন বয়সে দক্ষিণ আফ্রিকার পক্ষে অংশ নেয়ার ফলে সর্বকনিষ্ঠ টেস্ট ক্রিকেটারের মর্যাদা পেয়েছিলেন। নিজস্ব ১৯তম জন্মদিনের একদিন পর টেস্ট ক্রিকেটে অভিষেক ঘটে তার। দ্বিতীয় টেস্টে অংশ নিলেও খুব কমই প্রভাব ফেলেছিলেন।
দুই সপ্তাহ পর দ্বিতীয় টেস্টেও স্বীয় স্থান বজায় রেখেছিলেন তিনি। তবে, অন্যান্য অনেকের মতো তিনিও অভিজ্ঞতাহীন ছিলেন ও শক্ত প্রতিপক্ষীয় দলের বিপক্ষে তেমন সুন্দর ক্রীড়াশৈলী উপস্থাপন করতে পারেননি। মেজর ওয়ারটনের দলের বিপক্ষে চারটি ইনিংসে অংশ নিয়েছিলেন। সর্বমোট ষোলো রান তুলতে সমর্থ হয়েছিলেন। সফরকারী দল খুব সহজেই জয় পেয়েছিল। তন্মধ্যে, কেপটাউনে অনুষ্ঠিত দ্বিতীয় টেস্টের দ্বিতীয় ইনিংসে ইংল্যান্ডের স্লো লেফট আর্ম স্পিনার জনি ব্রিগসের বলে বোল্ড হন। ব্রিগস দলের সাতজনকে বোল্ড করেন ও তৎকালীন টেস্টে রেকর্ড হিসেবে ইনিংসে ৮/১১ পান ও খেলায় ২৮ রান খরচায় ১৫ উইকেট দখল করেছিলেন।
দক্ষিণ আফ্রিকান পদাতিক ডিভিশনে যোগ দেন। কর্পোরাল পদবী ধারণ করেছিলেন। প্রথম বিশ্বযুদ্ধ চলাকালে পশ্চিম রণাঙ্গনে মোতায়েন ছিলেন। ১৯১৮ সালে জার্মানির বসন্ত অভিযানে তিনি নিহত হন। মৃত্যুকালীন তার রেকর্ড অন্তর্ভুক্ত ছিল না। এছাড়াও, উইজডেনে তাকে ঘিরে কোন স্মরণীকা প্রকাশ করা হয়নি।
সর্বোচ্চ আয়কারী সুপারহিরো চলচ্চিত্রের তালিকা

শীর্ষ ৫০ সর্বোচ্চ-উপার্জনকারী সুপারহিরো ছায়াছবি 
এই পাতাটিতে সর্বসময়ের সর্বোচ্চ-আয়কারী সুপারহিরো চলচ্চিত্রগুলিকে তালিকাভুক্ত করা হয়েছে। নিম্নে পরিসংখ্যানটি মুদ্রাস্ফীতির জন্য সাজা
শীর্ষে পাঁচটি সর্বোচ্চ-উপার্জনকারী সুপারহিরো ছায়াছবি এবং শীর্ষ দশটি সর্বাধিক উপার্জনকারী সুপারহিরো চলচ্চিত্রের মধ্যে আটটি "মার্ভেল সিনেমাটিক ইউনিভার্সের (এমসিইউ)" মধ্যে মার্ভেল স্টুডিওজ প্রযোজনা করেছে। চার অ্যাভেঞ্জারস চলচ্চিত্র ("দ্য অ্যাভেঞ্জারস, এজ অফ আলট্রন, ইনফিনিটি ওয়ার এবং এন্ডগেম") সর্বকালের সর্বোচ্চ সর্বাধিক উপার্জনকারী চারটি সুপারহিরো চলচ্চিত্র; "ইনফিনিটি ওয়ার" এবং "এন্ডগেম" একমাত্র দুটি সুপারহিরো চলচ্চিত্র যা বিশ্বজুড়ে g 2 বিলিয়ন ছাড়িয়ে গেছে, "অ্যাভেঞ্জার্স: এন্ডগেম" সর্বকালের সবচেয়ে বেশি উপার্জনকারী চলচ্চিত্র। এই তালিকার ছায়াছবি মার্ভেল বা ডিসি কমিকস ২৩ টি এমসিইউ চলচ্চিত্রের মধ্যে কেবল দুটিই শীর্ষ ৫০ — ক্যাপ্টেন আমেরিকাতে নেই: প্রথম এবং "দ্য অবিশ্বাস্য হাল্ক" — এমনকি এই দু'টি ২৫০ মিলিয়ন ডলারেরও বেশি আয় করেছে। ৮ টি ডিসি এক্সটেন্ডেড ইউনিভার্স (ডিসিইইউ) চলচ্চিত্রের মধ্যে কেবল দু'টি শীর্ষ ৫০ — শাজম এবং পাখি অফ প্রিতে নেই, এমনকি এই দু'টি ২০০ মিলিয়ন ডলারেরও বেশি আয় করেছে।
বাংলাদেশ কপিরাইট অফিস

বাংলাদেশ কপিরাইট অফিস বাংলাদেশের জাতীয় পর্যায়ে কপিরাইট ব্যবস্থাপনার জন্য দায়ী আধাবিচারিক একটি সংস্থা যা বাংলাদেশের রাজধানী ঢাকায় অবস্থিত।
মেধাসম্পদের মালিকানা নিবন্ধনের লক্ষ্যে কপিরাইট অফিস ১৯৬২ সালে  প্রতিষ্ঠিত হয়। প্রতিস্থাকালে আঞ্চলিক কপিরাইট অফিস নাম থাকলেও বাংলাদেশের স্বাধীনতার পর ১৯৭১ সালে বাংলাদেশ কপিরাইট অফিস নামকরণ করা হয়। কপিরাইট অফিস একটি আধা-বিচার বিভাগীয় প্রতিষ্ঠান। এর কার্যাবলী কপিরাইট আইন-২০০০ (২০০৫ সালে সংশোধিত) ও  কপিরাইট বিধিমালা ২০০৬ মোতাবেক পরিচালিত হয়। এ অফিস যে প্রধান ৪টি কাজ করে থাকে  তা হল : 
১) সৃজনশল মেধাস্বত্বের কপিরাইট রেজিস্ট্রেশন প্রদান ; 
২) আপিল মামলা নিষ্পত্তিতে কপিরাইট বোর্ডকে সহায়তা প্রদান ; 
৩) পাইরেসি বন্ধকরণে টাস্কফোর্স অভিযান পরিচালনা এবং
৪) বিশ্ব বুদ্ধিজীবী সম্পত্তি সংগঠনের ফোকাল পয়েন্ট হিসেবে দায়িত্ব পালন। 
কপিরাইট অফিস সাহিত্যকর্ম, নাট্যকর্ম, সংগীতকর্ম, রেকর্ডকর্ম, শিল্পকর্ম, চলচ্চিত্র বিষয়ককর্ম, বেতার সম্প্রচার, টেলিভিশন সম্প্রচার, কম্পিউটার-সফটওয়্যারকর্ম ইত্যাদি নিবন্ধন করে থাকে। মেধাসম্পদের আর্থিক অধিকার হস্তান্তরযোগ্য। কপিরাইট নিবন্ধন করা হলে সৃজন কর্মের নৈতিক ও আর্থিক অধিকার অর্থাৎ মালিকানা সংরক্ষণ সহজ হয়। কপিরাইট নিবন্ধন আইনানুযায়ী বাধ্যতামূলক না হলেও, সৃজন কর্মের মালিকানা নিয়ে আইনগত জটিলতা দেখা দিলে কপিরাইট নিবন্ধন সনদ প্রমাণপত্র হিসেবে বিজ্ঞ আদালতে ব্যবহৃত হতে পারে। কপিরাইট অফিস বাংলাদেশ সর্বদা আন্তরিক সেবা প্রদান করে থাকে।
১৯৭১ সালে বাংলাদেশের স্বাধীনতার পর আঞ্চলিক কপিরাইট অফিস বর্তমান জাতীয় কপিরাইট অফিসে পরিণত হয়। এটি সংস্কৃতি মন্ত্রণালয়ের অধীনের একটি বিভাগ। পেটেন্টস, ডিজাইনস এবং ট্রেডমার্ক বিভাগের সাথে সমন্বয় করার চেষ্টা করা হলেও প্রতিষ্ঠার দুটি ভিন্ন মন্ত্রণালয়ের অধীন হওয়ায় সমন্বয় সাধন সম্ভব হয়নি। তবে উভয়ই বাংলাদেশে বুদ্ধিবৃত্তিক সম্পত্তি সুরক্ষার জন্য দায়ী। খুব সহজে কপিরাইটের জন্য অফিসটির ওয়েবসাইটে আবেদন করা যায়।
নাজমুস সাকিব

নাজমুস সাকিব আন্তর্জাতিক কোরআন প্রতিযোগিতায় বিজয়ী বাংলাদেশি কুরআন মুখস্তকারী। তিনি ২০১৩ সালে সর্বোচ্চ সুন্দর কোরআন তেলাওয়াতকারী হিসেবে দুবাইতে আন্তর্জাতিক কুরআন প্রতিযোগিতায় পবিত্র কোরআন পদক প্রাপ্ত হাফেজ।
নাজমুস সাকিব ২৯ মার্চ ২০০১ সালে ময়মনসিংহ জেলার ফুলবাড়িয়া উপজেলার ইচাইল গ্রামে জন্মগ্রহণ করেন। তিনি মাত্র ২ বছরে পবিত্র কুরআনের ৩০ পারা মুখস্থ করতে সক্ষম হন এবং ১৭ বছর বয়সে আন্তর্জাতিক স্বীকৃতি পান।
নাজমুস সাকিব ঢাকায় তাহফিজুল কুরআন আস-সুন্নাহ মাদরাসায় অধ্যায়নরত আছেন। নাজমুস সাকিব ২০১৫ ও ২০১৬ সালে লন্ডনের ওয়াটার লিলিতে খতমে তারাবির ইমামতি করেন।
নাজমুস সাকিব ২০১২ সালে ভারতের ব্যাঙ্গালোরে অনুষ্ঠিত কেরাত প্রতিযোগিতায় এশিয়া মহাদেশের ২৭টি দেশের কুরআন মুখস্তকারীদের প্রতিযোগিতায় প্রথম স্থান। ২০১৩ সালে দুবাই আন্তর্জাতিক কেরাত প্রতিযোগিতায় ৮৬টি দেশের প্রতিযোগীকে পেছনে ফেলে প্রথম স্থান। একই বছর বাংলাদেশের বেসরকারি টেলিভিশন এনটিভিতে প্রচারিত ‘পিএইচপি-কোরআনের আলো প্রতিভার সন্ধানে’ হিফজুল কোরআন প্রতিযোগিতায় প্রথম স্থান । ২০১৪ সালে পবিত্র মক্কায় অনুষ্ঠিত আন্তর্জাতিক কেরাত প্রতিযোগিতায় ৭৩ দেশের মধ্যে প্রথম স্থান। এ বছরই ওমানের রাজধানী মাসকাটে অনুষ্ঠিত আন্তর্জাতিক কেরাত প্রতিযোগিতায় প্রথম স্থান । ২০১৫ সালে সুদানের রাজধানী খার্তুমে অনুষ্ঠিত আফ্রিকা মহাদেশ কেরাত প্রতিযোগিতায় ৬৫টি দেশের মধ্যে প্রথম স্থান অর্জন করে। একই বছর কাতারে অনুষ্ঠিত ১৮ দেশের মধ্যে প্রথম স্থান অর্জন করে। ২০১৬ সালে মালয়েশিয়া আন্তর্জাতিক কেরাত প্রতিযোগিতায় প্রথম স্থান অর্জন করে।
এটিএম আবদুল্লা

আবু তাহের মুজাহীদ আবদুল্লা (রণি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি বসিরহাট উত্তর বিধানসভা কেন্দ্রের বিধায়ক মুস্তাফা বিন কাসেম মারা গেলে ঐ আসনে ২০১১ সালের উপনির্বাচনে বিধায়ক হিসেবে নির্বাচিত হয়েছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় বসিরহাট উত্তর বিধানসভা কেন্দ্রের বিধায়ক হিসেবে দায়িত্ব পালন করেছিলেন।
২০১৬ সালের পশ্চিমবঙ্গ বিধানসভা নির্বাচনে তিনি সিপিআইএমের রফিকুল ইসলাম মণ্ডলের নিকট পরাজিত হন।
ম্যাড ম্যাক্স (ফ্র্যাঞ্চাইজি)

ম্যাড ম্যাক্স জর্জ মিলার এবং বায়রন কেনেডি সৃষ্ট অস্ট্রেলীয় ডিস্টউটোপিয়ান অ্যাকশন মিডিয়া ফ্র্যাঞ্চাইজি। এটি ১৯৭৯ সালে ম্যাড ম্যাক্স দ্বারা শুরু হয়েছিল এবং এর পরে তিনটি চলচ্চিত্র নির্মিত হয়েছে: ম্যাড ম্যাক্স ২ (১৯৮১), ম্যাড ম্যাক্স বায়ন্ড থান্ডারস্টোর্ম (১৯৮৫) এবং (২০১৫)। প্রথম তিনটি ছবিতে মেল গিবসন এবং চতুর্থ চলচ্চিত্রে টম হার্ডি ম্যাক্সের চরিত্রে অভিনয় করেন।
অরবিন্দ ঘোষাল

অরবিন্দ ঘোষাল একজন ভারতীয় রাজনীতিবিদ ছিলেন, যিনি মার্ক্সবাদী ফরোয়ার্ড ব্লকের রাজনীতির সাথে যুক্ত ছিলেন। ১৯৫৭ সাল থেকে ১৯৬২ সাল পর্যন্ত তিনি লোকসভায় উলুবেড়িয়া লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
মায়া ঘোষ (অভিনেত্রী)

মায়া ঘোষ (৩১ ডিসেম্বর ১৯৪৯ - ১৯ মে ২০১৯) ছিলেন একজন বাংলাদেশি মঞ্চ, নাটক ও চলচ্চিত্র অভিনেত্রী। ১৯৭১ সালে বাংলাদেশের স্বাধীনতা যুদ্ধ চলাকালীন তিনি ভারতের কলকাতায় শরণার্থী শিবিরে মুক্তিযোদ্ধাদের খাবার সরবরাহ করেছেন এবং যুদ্ধে অংশ নিয়েছেন।
মায়া ঘোষ ১৯৪৯ সালের ৩১ ডিসেম্বর যশোর জেলার মনিরামপুর উপজেলার প্রতাপকাঠি গ্রামে জন্মগ্রহণ করেন। তার পিতার নাম শংকর প্রসাদ গাঙ্গুলি।
১৯৮১ সালে মায়া ঘোষ "পাতাল বিজয়" নাম চলচ্চিত্রে প্রথম অভিনয় করেন। ১৯৮৪ সালে স্বামী দিলীপ ঘোষের সাথে ঢাকাতে স্থানান্তরিত হন। এরপর নিয়মিত তিনি মঞ্চ, টেলিভিশন ও চলচ্চিত্রে অভিনয় শুরু করেন। তিনি মৃত্যুর পূর্ব পর্যন্ত দুই শতাধিক নাটক ও চলচ্চিত্রে অভিনয় করেছেন। তিনি এটিএন বাংলায় ২০১৬ সালে প্রচারিত ‘ডিবি’ নাম একটি ধারাবাহিক নাটকে সর্বশেষ অভিনয় করেন।
মায়া ঘোষ ব্যক্তিগত জীবনে তার জন্মস্থান মনিরামপুর উপজেলার মাছনা-খানপুর গ্রামের দিলীপ ঘোষের সাথে বিবাহ বন্ধনে আবদ্ধ হন। দিলীপ ২০০২ সালে মৃত্যুবরণ করেন। এই দম্পতির তিন সন্তান রয়েছে। মায়া ২০০০ সাল থেকে ক্যান্সারে ভুগছিলেন। ২০০৯ সালে কিছুটা সুস্থ হলেও কিডনি, লিভার ও হাঁটুর সমস্যা ছিল। এরপর ২০১৮ সালের অক্টোবরে পুনরায় ক্যান্সার ধরা পড়ার পর কলকাতার সরোজ গুপ্ত ক্যানসার হাসপাতালে তাকে চিকিৎসাধীন রাখা হয়। পরবর্তীতে ২০১৯ সালের ১৫ এপ্রিল বাংলাদেশের আনা হয় এবং ১৯ মে তিনি যশোর কুইন্স হাসপাতালে ৬৯ বছর বয়সে মৃত্যুবরণ করেন। মৃত্যুর পর যশোরের নীলগঞ্জ শ্মশানে তার শবদাহ করা হয়।
স্মিতা বক্সী

স্মিতা বক্সী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জোড়াসাঁকো বিধানসভা কেন্দ্রের বিধায়ক হিসেবে দায়িত্ব পালন করেছেন।
বাসুদেব বর্মন

বাসুদেব বর্মন (৫ অক্টোবর ১৯৩৫) চতুর্দশ লোকসভায় মথুরাপুর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
বাসুদেব বর্মন ১৯৩৫ সালের ৫ অক্টোবর জন্মগ্রহণ করেন। তিনি কলকাতা বিশ্ববিদ্যালয় থেকে ফলিত রসায়নে স্নাতকোত্তর শিক্ষা সম্পন্ন করেন। তিনি কলকাতা বিশ্ববিদ্যালয়ের কেমিকৌশল বিভাগে এনার্জি টেকনোলজি বিষয়ে পড়াতেন। এছাড়া, কল্যাণী বিশ্ববিদ্যালয়ের উপাচার্য হিসেবেও দায়িত্ব পালন করেছেন তিনি।
বাসুদেব বর্মন ২০০৪ সালে মথুরাপুর থেকে লোকসভার সদস্য হিসেবে নির্বাচিত হয়েছিলেন। পঞ্চদশ লোকসভা নির্বাচনে তিনি রানাঘাট লোকসভা কেন্দ্র থেকে নির্বাচন করে পরাজিত হন তিনি।
প্রিয়ামণি

প্রিয়া বসুদেব মণি আইয়ার (জন্ম: ৪ জুন ১৯৮৪), যিনি পেশাগতভাবে প্রিয়ামণি () নামে পরিচিত, হলেন একজন ভারতীয় চলচ্চিত্র অভিনেত্রী ও সাবেক মডেল। তিনি কন্নড়, মালয়ালম, তামিল, তেলুগু, ও হিন্দি ভাষার চলচ্চিত্রে অভিনয় করে থাকেন। তিনি একটি জাতীয় চলচ্চিত্র পুরস্কার ও দক্ষিণ ভারতের তিনটি ভিন্ন ভাষায় অভিনয় করে তিনটি ফিল্মফেয়ার পুরস্কার দক্ষিণ অর্জন করেন।
বেঙ্গালুরুতে জন্ম ও বেড়ে ওঠা প্রিয়ামণি চলচ্চিত্রে আগমনের আগে মডেল হিসেবে কাজ করেছেন। ২০০২ সালে তেলুগু চলচ্চিত্র "এভারে এতাগাদু"-এ মুখ্য চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। ২০০৩ সালে মুক্তিপ্রাপ্ত ছবিটি বক্স অফিসে ব্যর্থ হয়। তিনি তামিল ভাষার প্রণয়মূলক নাট্যধর্মী "পারুথিভিরান" (২০০৭) চলচ্চিত্রে গ্রাম্য তরুণী মুত্থাজগু চরিত্রে অভিনয় করে খ্যাতি অর্জন করেন এবং শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও ফিল্মফেয়ার পুরস্কার দক্ষিণ অর্জন করেন। একই বছর এস এস রাজামৌলির তেলুগু ভাষার কল্পনাধর্মী মারপিট হাস্যরসাত্মক "যমাদোঙ্গা" চলচ্চিত্রে অভিনয় করে বাণিজ্যিক সফলতা অর্জন করেন। ২০০৮ সালে তিনি মালয়ালম প্রণয়ধর্মী "তিরাক্কাথা" ছবিতে মালবিকা চরিত্রে অভিনয় করে সমাদৃত হন এবং শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার অর্জন করনে। পরের বছর প্রণয়ধর্মী হাস্যরসাত্মক "রাম" চলচ্চিত্র দিয়ে তার কন্নড় চলচ্চিত্রে আত্মপ্রকাশ ঘটে, ছবিটি সমালোচনামূলক ও বাণিজ্যিকভাবে সফল হয়। প্রিয়ামণির তামিল ও হিন্দি চলচ্চিত্রে অভিষেক ঘটে যথাক্রমে মণি রত্নমের "রাবন" ও "রাবনন" চলচ্চিত্র দিয়ে। ২০১২ সালে থাই চলচ্চিত্র "অ্যালোন" অবলম্বনে নির্মিত "চারুলতা" ছবিতে যমজ চরিত্রে অভিনয় করে তিনি সমাদৃত হন এবং তার তৃতীয় ফিল্মফেয়ার পুরস্কার অর্জন করেন। তিনি পরবর্তী কালে তেলুগু ভাষার লোমহর্ষক চলচ্চিত্র "মানা ওরি রামায়ানম" (২০১৬) চলচ্চিত্রে অভিনয় করে সফলতা অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
বিজয় চন্দ্র বর্মন

বিজয় চন্দ্র বর্মন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ষোড়শ লোকসভায় জলপাইগুড়ি লোকসভা কেন্দ্রের লোকসভা সদস্য হিসেবে দায়িত্ব পালন করেছেন। ২০১৯ সালের ভারতের লোকসভা নির্বাচনে তাকে পুনরায় জলপাইগুড়ি বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি জয়ন্ত কুমার রায়ের নিকট পরাজিত হন।
সারিকা

সারিকা ঠাকুর (জন্ম: ৫ ডিসেম্বর ১৯৬০), যিনি পেশাগতভাবে সারিকা নামে পরিচিত, হলেন একজন ভারতীয় অভিনেত্রী। অভিনয়ের পাশাপাশি তিনি একজন পোশাক নকশাবিদ, শব্দ পরিকল্পনাকারী এবং রাজ কমল ফিল্ম ইন্টারন্যাশনালের অধীনে সহযোগী পরিচালকের দায়িত্ব পালন করেন। তিনি ১৯৯৯ সালে তামিল ভাষার "হে রাম" চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার এবং ২০০৫ সালে ইংরেজি ভাষার "পারজানিয়া" চলচ্চিত্রে অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
তিনি অভিনেতা কামাল হাসানের স্ত্রী এবং অভিনেত্রী ভগ্নিদ্বয় শ্রুতি ও অক্ষরা হাসানের মাতা।
সারিকা ১৯৬০ সালের ৫ই ডিসেম্বর নতুন দিল্লিতে এক মারাঠি ও হিমাচলি পরিবারে জন্মগ্রহণ করেন। তিনি যখন খুবই ছোট তখন তার পিতা তাদের ত্যাগ করে চলে যান। তখন থেকে তিনি তার পরিবারে ভরণপোষণের দায়িত্ব পালন করেন। তিনি বিদ্যালয়ে গমন করেননি।
সারিকা মাত্র চার বছর বয়সে শিশুশিল্পী হিসেবে অভিনয় শুরু করেন। শিশুশিল্পী হিসেবে তার সবচেয়ে উল্লেখযোগ্য কাজ ছিল ১৯৬৭ সালে সুপারহিট সঙ্গীতধর্মী চলচ্চিত্র "হামরাজ", এতে তিনি বিমি অভিনীত চরিত্রের কন্যার ভূমিকায় অভিনয় করেন। প্রাপ্ত বয়স্ক অভিনেত্রী হিসেবে তার প্রথম চলচ্চিত্র ছিল রাজশ্রী প্রডাকশন্সের "গীত গাথা চল", এতে তার বিপরীতে ছিলেন শচীন।
তিনি ১৯৯৯ সালের তামিল ভাষার "হে রাম" চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার লাভ করেন। ২০০৫ সালে ইংরেজি ভাষার "পারজানিয়া" চলচ্চিত্রে একজন জরথ্রুষ্ঠ ধর্মাবলম্বী নারী চরিত্রে অভিনয় করেন, যার সন্তান ২০০২ সালে ভারতের দাঙ্গায় মারা যায়। এই কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
অভিনেতা কামাল হাসানের সাথে তার প্রেমের সম্পর্কের ফলে ১৯৮৬ সালে তাদের প্রথম সন্তান শ্রুতি হাসান জন্মগ্রহণ করে; ১৯৮৮ সালে তারা দু'জন বিবাহবন্ধনে আবদ্ধ হন। ১৯৯১ সালে তাদের দ্বিতীয় সন্তান অক্ষরা হাসানের জন্ম হয়। ২০০১ সালে তারা আলাদা হয়ে যান, তবে তারা এখনো একে অপরের প্রতি বন্ধুপ্রতিম।
বাকি বার্ন্স

জেমস বাকানান "বাকি" বার্ন্স হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো। চরিত্রটিকে শুরুতে ক্যাপ্টেন আমেরিকা-এর পার্শ্ব সহযোগী হিসেবে প্রবর্তিত করা হয় এবং চরিত্রটি জো সাইমন ও জ্যাক কার্বি দ্বারা তৈরিকৃত। চরিত্রটি আসল ও সবচেয়ে সুপরিচিত বাকি-এর প্রতিমূর্তি হিসেবে "ক্যাপ্টেন আমেরিকা কমিক্স" #১ (প্রচ্ছদের তারিখ মার্চ ১৯৪১)-এ প্রথমবারের জন্য আবির্ভূত হয়, যা মার্ভেলের পূর্বসরি, টাইমলি কমিক্স দ্বারা প্রকাশ করা হয়। চরিত্রটিকে মগজধোলাই করা গুপ্তহত্যাকারী উইন্টার সোলজার (, অনুবাদ. "জিমিনি সোলদেথ"; বেলারুশীয়: Зімовы Салдат অনুবাদ. জিমোভি সোলদাথ; উজবেক: Qish Askari অনুবাদ. কিস আস্কারি) হিসেবে এটির অনুমিত মৃত্যুবরণ থেকে নিয়ে আসা হয়। পরবর্তীতে যখন স্টিভ রজার্সকে মৃত হিসেবে ধরে নেওয়া হয়, তখন চরিত্রটি ক্যাপ্টেন আমেরিকা-এর ভূমিকা ধারণ করে। আইজিএন বাকি বার্ন্স রবিন-এর পরে সর্বসময়ের শ্রেষ্ঠ কমিক বই বীরদের মধ্যে ৫৩ম স্থানের অধিকারী। সহজেই, বাকি কমিক বইয়ের স্বর্ণ যুগের কিংবদন্তি সুপারহিরো সহায়ক এবং ক্যাপ্টেন আমেরিকা হওয়ার তার ভূমিকা থেকেই, তাকে মার্ভেল মহাবিশ্বের মুখ্য খেলোয়াড়দের মধ্যে একজন। আইজিএন আবার বাকিকে তাদের ২০১২ সালের "শীর্ষ ৫০জন অ্যাভেঞ্জার্স" তালিকায় #৮ হিসেবে তালিকাভুক্ত করা হয়।
সেবাস্টিয়্যান স্ট্যান মার্ভেল সিনেম্যাটিক ইউনিভার্স চলচ্চিত্র "" (২০১১), "" (২০১৪), "" (২০১৬), "" (২০১৮) এবং "" (২০১৯)-এ চরিত্রটির ভূমিকায় অভিনয় করেন যার পাশাপাশি রয়েছে "অ্যান্ট-ম্যান" (২০১৫) ও "ব্ল্যাক প্যান্থার" (২০১৮)-এ তার ক্যামিও। স্ট্যান ডিজনি+-এর আসন্ন ধারাবাহিক "ফ্যালকন এন্ড উইন্টার সোলজার"-এ তার ভূমিকায় অভিনয়ের জন্য পুনরাবৃত্তি করবেন।
অনিল ঘড়াই

কথাশিল্পী অনিল ঘড়াই (১ নভেম্বর, ১৯৫৭—২৩ নভেম্বর, ২০১৪) ছিলেন পশ্চিমবঙ্গের একজন বাঙ্গালী সাহিত্যিক। বাংলা সাহিত্যে তার অবস্থান অনন্য। দলিত ও প্রান্তিক মানুষদের নিয়ে সাহিত্যচর্চার সুবাদে তাকে "অন্ত্যজ জীবনের রূপকার" বলা হয়ে থাকে।
অনিল ঘড়াইয়ের জন্ম ১৯৫৭ সালের ১ নভেম্বর পূর্ব মেদিনীপুর জেলার রুক্মিণীপুর গ্রামে। পিতা অভিমন্যু ঘড়াই ও মাতা তিলোত্তমা ঘড়াই। অনিলের শৈশব, কৈশোর ও যৌবনের অনেকটা সময় কেটেছে নদিয়া জেলার কালিগঞ্জে।
অনিল ঘড়াই পড়াশোনা করেছিলেন টেলি-কমিউনিকেশন ইঞ্জিনিয়ারিংয়ে। কৃষ্ণনগর কলেজ থেকে তিনি ইলেকট্রিক্যাল ইঞ্জিনিয়ারিংয়ে ডিপ্লোমা করেন। মাত্র ২৭ বছর বয়সে ১৯৮৪ সালে তিনি চক্রধরপুরে রেলের ইঞ্জিনিয়ার পদে যোগদান করেন। ১৯৮৫ সালে তিনি খড়গপুর রেলবিভাগে বদলি হন। দক্ষিণ-পূর্ব রেলওয়েতে আধিকারিক হিসেবে চাকরি করতেন। চাকরিসূত্রে চক্রধরপুর ও পরে খড়গপুরে বসবাস করতেন।
২৫ বছর বয়সে প্রকাশিত প্রথম গল্পগ্রন্থ "কাক" এবং ৩২ বছর বয়সে প্রকাশিত প্রথম উপন্যাস "নুনবাড়ি" দিয়েই তার স্বতন্ত্র যাত্রা শুরু হয়। তার গল্প, উপন্যাস ও কবিতা মিলিয়ে গ্রন্থের সংখ্যা ৭০-৮০ - এর মতো।ঔপন্যাসিক ও গল্পকার পরিচয়ের আড়ালে তিনি ছিলেন আসলে অসাধারণ এক আত্মভোলা কবি। নদিয়া ও মেদিনীপুরের গ্রামীণ মানুষ ও তাদের কথ্যভাষা যেমন উঠে এসেছে তার রচনায়, তেমনি চক্রধরপুরে বসবাস করার সুবাদে সিংভূম অঞ্চলের কথ্যভাষাসহ সেখানকার মানুষের জীবনের ছবি পাওয়া যায় তার সাহিত্যে। ১৯৯০ সালে তার প্রথম ছোটগল্প প্রকাশ হয় দেশ (পত্রিকা)-তে।
উপন্যাস
গল্পগ্রন্থ
জেমস ম্যাককলাম

জেমস আলেকজান্ডার ম্যাককলাম (; জন্ম ১ আগস্ট, ১৯৯৫) একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। ফেব্রুয়ারি, ২০১৯ সালে আয়ারল্যান্ডের পক্ষে আন্তর্জাতিক ক্রিকেটে অভিষেক ঘটে তার। ঘরোয়া প্রথম-শ্রেণীর আইরিশ ক্রিকেটে নর্দার্ন নাইটস দলের প্রতিনিধিত্ব করছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলে থাকেন। এছাড়াও, ডানহাতে মিডিয়াম বোলিংয়ে পারদর্শী জেমস ম্যাককলাম।
বেলফাস্টের মেথডিস্ট কলেজে অধ্যয়ন করেছেন জেমস ম্যাককলাম। ২৮ মার্চ, ২০১৭ তারিখে ডারহাম এমসিসিইউর সদস্যরূপে প্রথম-শ্রেণীর ক্রিকেটে অভিষেক ঘটে তার। ২০১৭ সালের মেরিলেবোন ক্রিকেট ক্লাবের বিশ্ববিদ্যালয়ের খেলার সময়সূচীর অংশ হিসেবে গ্লুস্টারস্টারশায়ারের বিপক্ষে এ অভিষেক পর্বটি সম্পন্ন হয়। প্রথম-শ্রেণীর খেলায় অভিষেকের পূর্বে ২০১৬ সালে আয়ারল্যান্ডে অনুষ্ঠিত আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে খেলেছিলেন তিনি।
২৩ জুন, ২০১৭ তারিখে আন্তঃ-প্রাদেশিক ট্রফি প্রতিযোগিতায় নর্দার্ন নাইটসের সদস্যরূপে টুয়েন্টি২০ ক্রিকেটে অভিষেক ঘটে জেমস ম্যাককলামের। ৬ আগস্ট, ২০১৭ তারিখে আন্তঃ-প্রাদেশিক কাপে নর্দার্ন নাইটসের পক্ষে লিস্ট এ খেলায় প্রথম খেলতে নামেন। ২০১৮ সালের আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন তিনি। চার খেলায় মোট ৪৪২ রান তুলেছিলেন তিনি।
ডিসেম্বর, ২০১৮ সালে ক্রিকেট আয়ারল্যান্ড কর্তৃক ২০১৯ মৌসুমের জন্যে কেন্দ্রীয় পর্যায়ে চুক্তিবদ্ধ উনিশজন খেলোয়াড়ের অন্যতম ছিলেন তিনি। জানুয়ারি, ২০১৯ সালে আয়ারল্যান্ডের টেস্ট ও ওডিআই দলের সদস্যরূপে জেমস ম্যাককলামকে অন্তর্ভুক্ত করা হয়। ২০১৮-১৯ মৌসুমে ভারতের মাটিতে আফগানিস্তানের বিপক্ষে খেলার লক্ষ্যে তাকে এ মনোনয়ন দেয়া হয়েছিল। ২৮ ফেব্রুয়ারি, ২০১৯ তারিখে আফগানিস্তানের বিপক্ষে একদিনের আন্তর্জাতিকে তার অভিষেক পর্ব সম্পন্ন হয়। ১৫ মার্চ, ২০১৯ তারিখে একই দলের বিপক্ষে টেস্ট ক্রিকেটে অভিষেক ঘটে তার।
রণেন বর্মন

রণেন বর্মন হলেন একজন ভারতীয় রাজনীতিবিদ, যিনি
বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি ১৯৯৬ সাল থেকে ২০০৯ সাল পর্যন্ত লোকসভায় বালুরঘাট লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
জ্যোতির্ময় বসু

জ্যোতির্ময় বসু (১৯২০-১৯৮২) একজন ভারতীয় রাজনীতিবিদ ছিলেন, যিনি সিপিআইএমের রাজনীতির সাথে যুক্ত ছিলেন। তিনি ১৯৬৭ সাল থেকে মৃত্যুর আগ পর্যন্ত লোকসভায় ডায়মন্ড হারবার লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
সনি মলোনি

ডেনিস অ্যান্ড্রু রবার্ট সনি মলোনি (; জন্ম: ১১ আগস্ট, ১৯১০ - মৃত্যু: ১৫ জুলাই, ১৯৪২) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ক্যান্টারবারি ও ওয়েলিংটন দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন সনি মলোনি।
১৯২৭-২৮ মৌসুম থেকে ১৯৪০-৪১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল সনি মলোনি’র। ১৯৩৫ থেকে ১৯৩৯ সাল পর্যন্ত নিউজিল্যান্ডের পক্ষে প্রতিনিধিত্বমূলক খেলায় অংশগ্রহণ করেছেন। মাঝারিসারিতে কিংবা ব্যাটিং উদ্বোধনে নামতেন তিনি। এছাড়াও, লেগ স্পিন বোলিংয়ে দক্ষ ছিলেন। ঘরোয়া ক্রিকেটে ওয়েলিংটনের নির্ভরযোগ্য ব্যাটসম্যান হিসেবে সবিশেষ পরিচিতি লাভ করেন।
১৯৩৮-৩৯ মৌসুমে স্যার জুলিয়েন কান ক্রিকেট দল নিয়ে নিউজিল্যান্ড গমন করে। সফরকারী দলের বিপক্ষে তিনি নিউজিল্যান্ড একাদশ দলের নেতৃত্বে ছিলেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন সনি মলোনি। ১৯৩৭ সালে ইংল্যান্ড গমনকালে ঐ তিনটি টেস্ট খেলেছিলেন। ২৬ জুন, ১৯৩৭ তারিখে লর্ডসে স্বাগতিক ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৩৭ সালে ইংল্যান্ডে চলে আসেন ও প্রভূতঃ সফলতার স্বাক্ষর রাখেন। সর্বমোট তিন টেস্ট খেলার সুযোগ পেয়ে ২৬ গড়ে রান তুলেছিলেন সনি মলোনি। সকল প্রথম-শ্রেণীর খেলায় অংশ নিয়ে ৩৪.৮৩ গড়ে ১,৪৬৩ রান তুলেন। ফোকস্টোনে ইংরেজ একাদশের বিপক্ষে ব্যক্তিগত সর্বোচ্চ ১৪০ রানের ইনিংস খেলেছিলেন। ১৯৩৭ সালের মার্চ মাসে জি. ও. অ্যালেনের নেতৃত্বাধীন দলের বিপক্ষে ৬০ রান করেছিলেন। বোলার হিসেবে সবিশেষ সফলতা পেয়েছেন। ২৬.৬৮ গড়ে ৫৭ উইকেট পেয়েছেন।
জন মলোনি ও মেরি অ্যান মলোনি দম্পতির সন্তান ছিলেন তিনি। ২০শ ব্যাটলিয়ন নিউজিল্যান্ড পদাতিক বিভাগে নিয়োজিত ছিলেন। দ্বিতীয় বিশ্বযুদ্ধে সক্রিয় অংশগ্রহণ করেন। যুদ্ধের এক পর্যায়ে আহত হলে যুদ্ধবন্দী হন। মিশরের এল আলামিন এলাকায় যুদ্ধবন্দী থাকাবস্থায় ১৫ জুলাই, ১৯৪২ তারিখে ৩২ বছর বয়সে সনি মলোনি’র জীবনাবসান ঘটে।
বার্ট ইজ এভিল

বার্ট ইজ এভিল হল একটি প্যারোডি ওয়েবসাইট, যেটি ডিনো ইগ্নাসিও কর্তৃক ১৯৯৭ সালে প্রতিষ্ঠিত হয়। ওয়েবসাইটটি শিশুতোষ ধারাবাহিক "সিসামি স্ট্রিট" এর চরিত্র বার্টকে নিয়ে হাস্যরসাত্মক সম্পাদিত ছবি বানাত। ওয়েবসাইটটি ছবি সম্পাদনা করে অ্যাডলফ হিটলার, সাদ্দাম হোসেন, রবার্ট মুগাবে ও ওসামা বিন লাদেনের সাথে বার্টের উপস্থিতি প্রদর্শন করেছে। এছাড়া, জন এফ কেনেডি হত্যাকাণ্ড, ওকলাহোমা বোমা হামলার সময় বার্টের উপস্থিত থাকা সংক্রান্ত সম্পাদিত ছবি প্রকাশ করেছে। এছাড়াও, জনবেনেট রামজি হত্যাকাণ্ড ও সিরিয়াল কিলার জ্যাক দ্য রিপারের সাথে বার্টের যোগসূত্র থাকা সম্পর্কিত হাস্যরসাত্মক সম্পাদিত ছবি প্রকাশ করেছে। প্যারোডি ওয়েবসাইটটি এসবের মাধ্যমে হাস্যরসাত্মকভাবে প্রমাণ করেছিল যে, বার্ট কোনোমতেই নিষ্পাপ শিশুতোষ চরিত্র নয়।
১৯৯৮ সালে ওয়েবসাইটটি তৎকালীন সময়ের স্বল্পপরিচিত সন্ত্রাসী ওসামা বিন লাদেনের সাথে বার্টের হাস্যরসাত্মক সম্পাদিত ছবি প্রকাশ করেছিল। ছবিটিতে বার্ট ও ওসামা বিন লাদেনকে একসাথে পোজ দিতে দেখা গিয়েছিল।
২০০১ সালের অক্টোবরে বাংলাদেশের রাজধানী ঢাকায় ওসামা বিন লাদেনের সমর্থনে ও যুক্তরাষ্ট্রবিরোধী এক মিছিলে সেই ছবি ব্যবহৃত হতে দেখা গিয়েছিল। বিক্ষোভ মিছিলে এক বিক্ষোভকারী বিশাল কোলাজ স্টাইল পোস্টারওয়ালা ব্যানার ব্যবহার করেছিল, যেখানে বার্টের সাথে ওসামা বিন লাদেনের সেই ছবি ব্যবহৃত হয়েছিল।
ঢাকার আজাদ প্রোডাকশনে এই ব্যানারটি নির্মিত হয়েছিল। সেখানকার উৎপাদন ব্যবস্থাপক ছবিটি ব্যবহার সম্পর্কে বলেছিলেন যে, তিনি ইন্টারনেট থেকে ছবিটি সংগ্রহ করেছেন।
এই ঘটনার পরিপ্রেক্ষিতে, ওয়েবসাইট সংশ্লিষ্টদের মনে হয়েছিল যে, তাদের হাস্যরসাত্মক সম্পাদিত ছবিগুলো বাস্তবতার কাছাকাছি পৌঁছে গিয়েছে। ফলশ্রুতিতে, তারা ২০০১ সালে তাদের ওয়েবসাইট বন্ধের সিদ্ধান্ত নেন।
২০১৭–১৮ ওয়েস্ট ইন্ডিজ ক্রিকেট দলের জিম্বাবুয়ে সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৭-এ অনুষ্ঠিত হয়।
ভিঞ্চি দা

ভিঞ্চি দা ২০১৯ সালের একটি বাংলা ভাষার ভারতীয় রোমাঞ্চকর চলচ্চিত্র। এটি এসভিএফ - এর ব্যানারের পরিচালনা করেছেন সৃজিত মুখোপাধ্যায়। প্রধান চরিত্রে ছিলেন রুদ্রনিল ঘোষ, ঋত্বিক চক্রবর্তী, অনির্বাণ ভট্টাচার্য, রিদ্ধি সেন, গৌতম মৈত্র এবং সোহিনী সরকার। চলচ্চিত্রটি ২০১৯ সালে ১২ এপ্রিল প্রেক্ষাগৃহে মুক্তি পায়।
ভিঞ্চি দা (রুদ্রনীল) নিখুঁত প্রস্থেটিক মেকআপ আর্টিস্ট হয়েও বাংলা ফিল্ম ইন্ডাস্ট্রিতে কাজ করার সুযোগ পায় না। বিতাড়িত হতে হতে হয়ে পড়ে কোণঠাসা। পাড়ার নাটকের দল আর বিয়ের কনের মেকআপ করে সন্তুষ্ট হতে হয় তাকে। ফিল্ম ইন্ডাস্ট্রির প্রতি জমা হয় ক্ষোভ। স্বপ্ন দেখে ইতালীয় রেনেসাঁ যুগের লিওনার্দো দ্য ভিঞ্চির মতো সে-ও আঁকবে মোনালিসা। প্রেমিকা জয়া (সোহিনী) তার মোনালিসার মডেল। ঠিক এ রকম এক অবস্থায় আদি বোস খুঁজে বের করে ভিঞ্চিদাকে। প্রস্তাব দেয় ফিল্মের জন্য প্রস্থেটিক মেকআপ করার। ভিঞ্চিদা রাজি হয়। কিন্তু, সে একটা ফাঁদে জড়িয়ে পড়ে। একটার পর একটা ‘অপরাধমূলক কার্যক্রম’ সংঘটিত হতে থাকে। এরপর আদি বোস অপরাধীদের সেই কৃত্রিম মেকআপ ব্যবহার করেন এবং একই অপরাধ করেন, যাদের অভিযুক্ত করা হয়েছে। এই ঘটনার দ্বারা ভিঞ্চিদা এবং তার প্রেমের আগ্রহ জয়া'র (সোহিনী) জীবনও দ্বারা প্রভাবিত হয়।
সব গান অনুপম রায় লিখিত ও সুরারোপিত এবং চলচ্চিত্রটির আবহ সঙ্গীত পরিচালনা করেছেন লিখেছেন ইন্দ্রদীপ দাশগুপ্ত। 
"দ্য টাইমস অব ইন্ডিয়ার" দেবলিনা সেন ছবিটিকে ৫ স্টারের মধ্যে ৩.৫ স্কোর করেছেন এবং বলেছেন "একটি চলচ্চিত্রের জন্য যা আপনাকে দ্রুত গতিতে মুগ্ধ করে রাখে, এর একটি পূর্বাভাসযোগ্য সমাপ্তি আছে। ভিঞ্চি দা একটি আকর্ষণীয় অপরাধমূলক চলচ্চিত্র, যার চিত্রনাট্যে নাটকের ডলপস রয়েছে।" দ্য নিউ ইন্ডিয়ান এক্সপ্রেস লিখেছে "ভিঞ্চি দা" ভারতে 'থ্রিলার' ধারার প্রতিটি কাঁচের ছাদ ভেঙ্গে দেয় এবং অপরাধ এবং প্রায়শ্চিত্তের ধারণার একেবারে মূল অংশে প্রবেশ করে শার্ডের স্বাদ গ্রহণ করে।" বিজনেস স্ট্যান্ডার্ড লিখেছেন "ভিঞ্চি দা" একটি উল্লেখযোগ্য কাজ যেভাবে এটি নৈতিকতার রেখাগুলিকে অস্পষ্ট করে দেখানোর জন্য একটি চতুর মানুষ কত সহজে ডান দিক থেকে ভুলের দিকে ঝাঁপিয়ে পড়তে পারে৷ এবং শক্তিশালীরা কীভাবে দুর্বলকে হেরফের করতে পারে৷ এটিও অসাধারণ৷ অপরাধ এবং শিল্পের মধ্যে এবং অপরাধী এবং তার বিবেকের মধ্যে ঘনিষ্ঠ সম্পর্ক দেখায়।"
ভাইবার্ট উইট

ক্লদ ভাইবার্ট উইট (; জন্ম: ২৮ জুলাই, ১৯০২ - মৃত্যু: ৪ অক্টোবর, ১৯৬৯) ব্রিটিশ গায়ানার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে বোলিং করতেন ভাইবার্ট উইট।
১৯২৫ সালে ব্রিটিশ গায়ানার জর্জটাউনে জন্মগ্রহণকারী ভাইবার্ট উইটের প্রথম-শ্রেণীর ক্রিকেটে অভিষেক ঘটে। মাঝারিসারির কার্যকরী ব্যাটিংয়ের পারদর্শিতা দেখিয়েছেন। এছাড়াও মাঝে-মধ্যে বোলার হিসেবে নিজেকে আবির্ভূত করতেন।
ফেব্রুয়ারি, ১৯২৬ সালে সফরকারী এমসিসি দলের বিপক্ষে ব্রিটিশ গায়ানার সদস্যরূপে অংশগ্রহণ করেন। এর কিছুদিন বাদেই তৎকালের টেস্টবিহীন ওয়েস্ট ইন্ডিজ দলের পক্ষে খেলেন। সফরকারী একই প্রতিপক্ষীয় দলের বিপক্ষে খেলার সুযোগ লাভ করেন। তন্মধ্যে দ্বিতীয় খেলায় ৯০ রানের ইনিংস খেলেছিলেন। এ পর্যায়ে স্নাফি ব্রাউনের সাথে সপ্তম উইকেট জুটিতে ১৭৩ রান তুলেছিলেন তিনি।
সকল প্রথম-শ্রেণীর খেলায় অংশ নিয়ে ৩০.৯৪ গড়ে ১৫৪৭ রান তুলেন। তন্মধ্যে, তিনটি শতরানের ইনিংস ছিল তার। জানুয়ারি, ১৯২৮ সালে বার্বাডোসের ব্রিজটাউনে ওয়েস্ট ইন্ডিজের বাদ-বাকী একাদশের সদস্যরূপে ব্রিটিশ জন্ম দলের অপরাজিত ১১৯, সেপ্টেম্বর, ১৯৩৪ সালে বোর্দায় ব্রিটিশ গায়ানার সদস্যরূপে বার্বাডোসের বিপক্ষে ১৩০ ও ৭৬ রান এবং অক্টোবর, ১৯৩৭ সালে আবারও বোর্দায় ব্রিটিশ গায়ানার সদস্যরূপে ত্রিনিদাদ ও টোবাগোর বিপক্ষে ১২৭ রান তুলে হিট উইকেটের শিকারে পরিণত হন।
১৯২০-এর দশক থেকে ১৯৩০-এর দশক পর্যন্ত মোটে দুইটি টেস্টে অংশগ্রহণ ছিল ভাইবার্ট উইটের। ১১ আগস্ট, ১৯২৮ তারিখে টেস্ট ক্রিকেটে অভিষেক ঘটে তার।
অধিনায়কত্বের কোনরূপ অভিজ্ঞতার ছাঁপ না থাকা সত্ত্বেও ১৯২৮ সালে ইংল্যান্ড গমনে ওয়েস্ট ইন্ডিজের সহঃঅধিনায়কের দায়িত্বপ্রাপ্ত হন। ব্যক্তিগতভাবে এ সফরটি তেমন ভালো হয়নি তার। মাত্র ২০.১৭ গড়ে ৩৪৩ রান তুলেছিলেন। তবে, ওভালে সিরিজের তৃতীয় টেস্টে অভিষেক খেলায় তিনি ২৩ ও অপরাজিত ১২ রানের ইনিংস খেলেছিলেন।
নিজ শহর ব্রিটিশ গায়ানার বোর্দায় ফেব্রুয়ারি, ১৯৩০ সালে ইংল্যান্ডের বিপক্ষে সিরিজের তৃতীয় খেলায় অপর টেস্টটি খেলেছিলেন তিনি। দূর্ভাগ্যজনকভাবে দলের বিজয়ে তিনি মাত্র ১০ ও ২২ রান তুলেছিলেন।
১৯৬৯ সালে জর্জটাউনের কিংস্টনে ভাইবার্ট উইটের দেহাবসান ঘটে। মৃত্যুর বিষয়টি রেকর্ডবিহীন অবস্থায় ছিল ও ঐ সময়ে উইজডেনে উল্লেখ করা হয়নি।
ভাইবার্ট উইটের ভাইপো লেসলি উইট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। অন্যদিকে তার অন্য আট আত্মীয় প্রথম-শ্রেণীর ক্রিকেটে অথবা গুরুত্বপূর্ণ খেলায় অংশ নিয়েছেন।
ক্যাথরিন মার্থা হৌটন হেপবার্ন

ক্যাথরিন মার্থা হৌটন হেপবার্ন (; ২ ফেব্রুয়ারি ১৮৭৮ - ১৭ মার্চ ১৯৫১) ছিলেন একজন মার্কিন নারীবাদী সমাজ সংস্কারক ও মার্কিন যুক্তরাষ্ট্রে নারীর ভোটাধিকার আন্দোলনের নেত্রী। তিনি কানেটিকাট ওম্যান সাফ্রেজ অ্যাসোসিয়েশনের সভাপতির দায়িত্ব পালন করেন এবং পরে ন্যাশনাল ওম্যানস পার্টিতে যোগ দেন। মার্গারেট স্যাঙ্গারের সাথে যৌথভাবে তিনি প্ল্যানড পেরেন্টহুড সংগঠন গড়ে তুলেন। তিনি অভিনয়ের জন্য রেকর্ড সংখ্যক একাডেমি পুরস্কার বিজয়ী অভিনেত্রী ক্যাথরিন হেপবার্নের মাতা।
ক্যাথরিন মার্থা হৌটন ১৮৭৮ সালের ২রা ফেব্রুয়ারি নিউ ইয়র্ক অঙ্গরাজ্যের বাফালো শহরে জন্মগ্রহণ করেন। তিনি তার পরিবার ও বন্ধুদের নিকট 'কিট' নামে পরিচিত ছিলেন। তার মাতা ক্যারোলিন (প্রদত্ত নাম: গার্লিংহাউজ) ও পিতা আলফ্রেড অগাস্টাস হৌটন। তার নাম রাখা হয় তার মাতামহী মার্থা অ্যান স্পল্ডিং গার্লিংহাউজের নামানুসারে। এডিথ (১৮৭৯-১৯৪৮) ও ম্যারিয়ন (১৮৮২-১৯৬৮) নামে তার দুই ছোটবোন ছিল।
হেপবার্ন ভোটাধিকার আন্দোলনে আগ্রহী হয়ে ওঠেন এবং ১৯০৯ সালে যৌথভাবে হার্টফোর্ড ইকুয়াল ফ্র্যাঞ্চাইজি লিগ গঠন করেন। পরের বছর এই সংগঠনটি কানেটিকাট ওম্যান্‌স সাফ্রেজ অ্যাসোসিয়েশনের সাথে যুক্ত হয় এবং ন্যাশনাল আমেরিকান ওম্যান সাফ্রেজ অ্যাসোসিয়েশনেরর শাখা হিসেবে কাজ করে।
১৯১৩ সালে হেপবার্ন প্রখ্যাত ব্রিটিশ ভোটাধিকারকর্মী এমেলিন পাঙ্কহার্স্টের হার্টফোর্ড সফরের একটি সভার সঞ্চালনা করেন। এই বছরের শেষভাগে তিনি কানেটিকাট অ্যাসোসিয়েশনের সভানেত্রী হিসেবে কানেটিকাট অঙ্গরাজ্যের প্রতিনিধিত্ব করেন এবং রাষ্ট্রপতি উড্রো উইলসনের সাথে সাক্ষাৎ করে "নারীর ভোটাধিকার প্রশ্নে রাষ্ট্রপতির মতামত" জানতে চান।
১৯০৩ সালে হৌটন টমাস নরভাল হেপবার্নের (১৮৭৯-১৯৬২) সাথে পরিচিত হন। টমাস ম্যারিল্যান্ডের বাল্টিমোরের জন্স হপকিন্স স্কুল অব মেডিসিনের শিক্ষার্থী ছিলেন। ১৯০৪ সালের ৬ই জুন তারা বিবাহ বন্ধনে আবদ্ধ হন। বিবাহোত্তর তারা কানেটিকাটের হার্টফোর্ডে চলে যান এবং টমাস তার শিক্ষায়তনিক সময় শেষ করে হার্টফোর্ড হাসপাতালে ইউরোলজি বিভাগে যোগদান করেন। ক্যাথরিন ও টমাসের ৬ সন্তান ছিল। তারা হলেন:
২০০৭ এমটিভি ইউরোপ মিউজিক এওয়ার্ডস

১৪তম এমটিভি ইউরোপিয়ান মিউজিক এওয়ার্ডস ১নভেম্বর ২০০৭সালে জার্মানি, মিউনিখের অলিম্পিয়াহলে অনুষ্ঠিত হয়। এই অনুষ্ঠানটি সর্বমোট ৭৮ মিলিয়ন ভোট পায়, যা এমটিভি ইউরোপ মিউজিক এওয়ার্ডস এর ইতিহাসে সবচেয়ে বেশি।
আমেরিকার রক ব্যান্ড ফু ফাইটার্স অনুষ্ঠান চালু করে, সাথে ডেভ গ্রোল 'ভিআইপি গ্লেমার পিট' এলাকায় সরাসরি বিখ্যাত লোকদের সাক্ষাৎকার নেন। এই রাতে অন্যান্য আয়োজনের মধ্যে ছিল এভ্রিল লেভিগনে, ব্যাক টু ব্যাক গানের সাথে এমি ওয়াইনহাউজ, উইলিয়াম এবং বেবিশ্যাম্বলস।
এই অনুষ্ঠানে উপস্থাপক হিসেবে ছিলেন জস স্টোন, মডেল লিলি কোল, আমেরিকান রক ব্যান্ড আর.ই.এম এর মাইকেল স্ট্রাইপ এবং ফর্মুলা ওয়ান এর চালক লুইস হেমিল্টন।
বিজয়ীদের নাম বোল্ড লেখায় রয়েছে।
বিজয়ীদের নাম বোল্ড লেখায় রেয়েছে।
ডুবিয়োজা কোলেকটিভ
লাডনো পাইভো
জিন
সিদ্ধার্থ
ভ্যান গোঘ
ক্যামেলিওন
ডি'ব্যান
হিপ হপ পান্তসুলা
জুয়া কালি
সামিনি
জুমা নেচার
ন্যান্সি আজরাম
ইলিসা
মোহাম্মদ হামাকি
তামের হোসনি
রাশেদ আল-মাজেদ
ডাভল ফেসড ইলস
জুর্গা
স্ক্যাম্প
দ্যা সান
ট্রাইবস অব দ্যা সিটি
ডিউন
নেফিউ
সাসপেক্ট
ট্রেন্টেমোলার
ভোলবিট
গুস
ওপগেজয়োল্লে
গ্যাব্রিয়েল রিয়োস
টিয়েস্টো
উইদিন টেমটেশন
হিম
এরি কোইভুনেন
নেগেটিভ
নাইটউইশ
সানরাইজ এভেনিউ
বেডউইটার্স
ফার্মা
ইয়াকুপ
সানরাইজ এভেনিউ — ২৮/১০ এ বাতিল হয়
ক্রিসটোফ উইলেম — ২৭/১০ এ বাতিল হয়
জাউলা ডে গ্রিলোস — ২৬/১০ এ বাতিল হয়
বুরাকা সম সিস্টেমা — ২৫/১০ এ বাতিল হয়
চাকুজা — ২৪/১০ এ বাতিল হয়
ক্লাক্সোনস — ২৩/১০ এ বাতিল হয়
নেভারস্টোন — ২২/১০ এ বাতিল হয়
জিরো এসসোলুটো — ২১/১০ এ বাতিল হয়
ডেলাইন — ২০/১০ এ বাতিল হয়
ডানি — ১৯/১০ এ বাতিল হয়
গ্র্যাভেল — ১৮/১০ এ বাতিল হয়
কোমা — ১৭/১০ এ বাতিল হয়
আলফাবিট — ১৬/১০ এ বাতিল হয়
আলেক্সান্ডার উইত — ১৫/১০ এ বাতিল হয়
এস্ট্রো এন আউট — ১৪/১০ এ বাতিল হয়
তিরং আবোহ

তিরং আবোহ একজন ভারতীয় রাজনীতিবিদ ছিলেন যিনি ন্যাশনাল পিপলস পার্টির রাজনীতির সাথে যুক্ত। তিনি অরুণাচল বিধানসভার সদস্য ছিলেন। যিনি ২০১৪ সালে অরুণাচল বিধানসভা নির্বাচনে পশ্চিম খোনসা বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০১৯ সালে তিনি পুনরায় খোনসা পশ্চিম বিধানসভা কেন্দ্রের বিধায়ক হিসেবে নির্বাচিত হন।
২০১৯ সালের মে মাসের ২১ তারিখে অরুণাচলের তিরাপ জেলার বোগাপানিতে আততায়ীদের হাতে নিহত হন তিনি।
আইরিশ একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি আয়ারল্যান্ডের পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
১৯ মে, ২০১৯ তারিখ পর্যন্ত ৫৭জন ক্রিকেটার আয়ারল্যান্ড ক্রিকেট দলের সদস্য হিসেবে একদিনের আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।
২০০৬ সালে আয়ারল্যান্ড দল তাদের প্রথম ওডিআইয়ে অংশগ্রহণ করে। এরপর থেকে ৫৭জন খেলোয়াড় আয়ারল্যান্ডের একদিনের আন্তর্জাতিক দলে প্রতিনিধিত্ব করেছেন। আয়ারল্যান্ড দল ১৪৯টি ওডিআইয়ে অংশ নিয়ে ৬৪টি খেলায় জয়, ৭৪টিতে পরাজয়, ৩টি টাই ও ৮টি খেলায় কোন ফলাফল আনতে পারেনি। ১৩ জুন, ২০০৬ তারিখে ইংল্যান্ডের বিপক্ষে আয়ারল্যান্ড দল প্রথম ওডিআইয়ে অংশগ্রহণ করেছিল। বেলফাস্টের সিভিল সার্ভিস ক্রিকেট ক্লাবে দর্শক পরিপূর্ণ অবস্থায় স্বাগতিক দল ৩৮ রানে পরাজিত হয়েছিল।
জেরেমি ব্রে আয়ারল্যান্ডের পক্ষে প্রথম ওডিআই সেঞ্চুরি করেছিলেন। ৩০ জানুয়ারি, স্কটল্যান্ডের বিপক্ষে এ সাফল্য পান তিনি। পরবর্তীতে জেরেমি ব্রে ১৫ মার্চ, ২০০৭ তারিখে আয়ারল্যান্ডের সদস্যরূপে জিম্বাবুয়ের বিপক্ষে অপরাজিত ১১৫ রানের প্রথম সেঞ্চুরি করেছিলেন। ৭ সেপ্টেম্বর, ২০১০ তারিখে পল স্টার্লিং আয়ারল্যান্ডের সদস্যরূপে কানাডার বিপক্ষে ১৭৭ রানের সর্বোচ্চ ইনিংস খেলেছেন। এছাড়াও, পল স্টার্লিং আয়ারল্যান্ডের পক্ষে ইনিংসে সেরা বোলিং পরিসংখ্যান দাঁড় করিয়েছেন। ১৭ মার্চ, ২০১৭ তারিখে আফগানিস্তানের বিপক্ষে ৬/৫৫ পান তিনি। উইলিয়াম পোর্টারফিল্ড ৩,৭৬৪ রান ও কেভিন ওব্রায়েন ১১২ উইকেট নিয়ে যথাক্রমে সর্বোচ্চ রান সংগ্রহকারী ও সর্বোচ্চ উইকেটশিকারীতে পরিণত হয়েছেন।
১৯ মে, ২০১৯ অনুযায়ী পরিসংখ্যানটি সঠিক।
টামটা উত্তর ইউনিয়ন

টামটা উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
টামটা উত্তর ইউনিয়নের আয়তন ৩,৫৭১ একর (১৮.৫০ বর্গ কিলোমিটার)।
২০১১ সালের আদমশুমারী অনুযায়ী টামটা উত্তর ইউনিয়নের জনসংখ্যা ৬০,০০০ জন। এর মধ্যে পুরুষ ৩২,৫০০ জন এবং মহিলা ২৭,৫০০ জন।
শাহরাস্তি উপজেলার সর্ব-উত্তরে টামটা উত্তর ইউনিয়নের অবস্থান। এ ইউনিয়নের দক্ষিণে টামটা দক্ষিণ ইউনিয়ন ও শাহরাস্তি পৌরসভা, পূর্বে মেহের উত্তর ইউনিয়ন ও কচুয়া উপজেলার আশরাফপুর ইউনিয়ন, উত্তরে কচুয়া উপজেলার গোহট দক্ষিণ ইউনিয়ন এবং পশ্চিমে হাজীগঞ্জ উপজেলার হাটিলা পূর্ব ইউনিয়ন অবস্থিত।
টামটা উত্তর ইউনিয়ন শাহরাস্তি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
টামটা উত্তর ইউনিয়নের সাক্ষরতার হার ৯২%। এ ইউনিয়নে ৩টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
টামটা উত্তর ইউনিয়নে যোগাযোগের প্রধান সড়ক চাঁদপুর-শাহরাস্তি সড়ক। সব ধরনের যানবাহনে যোগাযোগ করা যায়।
শৈল খালী
জনাব দর্জি মোঃ ওমর ফারুক, চেয়ারম্যান, টামটা উত্তর ইউনিয়ন পরিষদ
ভিমা মান্ডভি

ভিমা মান্ডভি ভারতীয় জনতা পার্টির একজন রাজনীতিবিদ ছিলেন, যিনি ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। ২০১৯ সালের এপ্রিল মাসের ৯ তারিখে মাওবাদী হামলায় নিহত হন তিনি।
আমাদের অর্থনীতি

আমাদের অর্থনীতি বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০১১ সালে এটি প্রথম প্রকাশিত হয়। বাংলাদেশী ও আন্তর্জাতিক অর্থনীতি বিষয়ক সংবাদের জন্যে এটি পরিচিত।২০২৪ সালের ৫ আগস্ট ছাত্র-জনতার গণঅভ্যুত্থানে শেখ হাসিনার পতন হয়,তার ৪ দিন পর ৯ আগস্ট শুক্রবার এই পত্রিকার প্রকাশনা অনির্দিষ্টকালের জন্য বন্ধ করে দেওয়া হয়। 
"আমাদের অর্থনীতি" 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। পত্রিকাটির মালিক নাঈমুল ইসলাম খান সম্পাদক নাসিমা খান মন্টি নির্বাহী সম্পাদক মাসুদা ভাট্টি।
আমাদের অর্থনীতিতে নিয়মিত আয়োজনে হিসেবে রয়েছে-
প্রাণ রায়

প্রাণ রায় একজন বাংলাদেশী অভিনয়শিল্পী। তিনি সাধারণত মঞ্চ এবং টেলিভিশনে বেশি অভিনয় করেন। ২০০৫ সালে "লাল সবুজ" ও মোল্লা বাড়ীর বউ চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। তার অভিনীত নাটকগুলোর মধ্যে শিমুল সরকারে "চোরকাব্য", সৈয়দ আওলাদের "সাত সওদাগর", বদরুল আনাম সৌদের "কোমল বিবির অতিথিশালা", মঈনুল হাসান খোকনের "প্রতিশোধ", হাসান জাহাঙ্গীরের "রঙ্গের দুনিয়া", "নোঙ্গরখানা, ইলেকশনের রঙ্গ, ঝুলন্ত বাবুরা" ইত্যাদি উল্লেখযোগ্য।
প্রাণ রায় বাংলাদেশের বাগেরহাটে জন্ম গ্রহণ করেন। তার পিতা যোগেশ চন্দ্র রায়।
তিনি ঢাকা বিশ্ববিদ্যালয়ের চারুকলা ইন্সটিটিউটের ছাত্র ছিলেন। তিনি তার সহপাঠী, নাট্যকার এবং পরিচালক শাহনেওয়াজ কাকলী কে বিয়ে করেছেন।
হেঁড়িয়া রেলওয়ে স্টেশন

হেঁড়িয়া রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি হেঁড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬২ কি.মি. দূরে স্টেশনটি অবস্থিত।
হেঁড়িয়া রেলওয়ে স্টেশনটি পশ্চিমবঙ্গের মাধাখালি হেঁড়িয়া রোড, হেঁড়িয়া তে অবস্থিত। স্টেশন কোড হল (এইচইএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি দেশপ্রাণ, নাচিন্দা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
সত্য সাহার জমিদার বাড়ি

সত্য সাহার জমিদার বাড়ি বাংলাদেশের চট্টগ্রাম জেলার হাটহাজারী উপজেলার নন্দীরহাট গ্রামে অবস্থিত এক ঐতিহাসিক জমিদার বাড়ি। এই জমিদার বাড়িতে জন্ম নেন একুশে পদকপ্রাপ্ত প্রখ্যাত সুরকার ও সঙ্গীত পরিচালক সত্য সাহা।
১৮৯০ সালে চট্টগ্রামের হাটহাজারী উপজেলায় পাঁচ একর জায়গার উপর নির্মিত হয় এই জমিদার বাড়িটি। বাড়িটি নির্মাণ করেন জমিদার লক্ষ্মীচরণ সাহা। তবে জমিদার চালুর পিছনে মূলত তিনজন রয়েছেন। তারা হলেন শ্রী লক্ষ্মীচরণ সাহা, মাদল সাহা ও নিশিকান্ত সাহা। এই জমিদার বাড়ির শেষ জমিদার ছিলেন জমিদার লক্ষ্মীচরণ সাহার বড় ছেলে প্রসন্ন সাহা। এই জমিদার বাড়িতেই ১৯৩৪ সালে জন্মগ্রহণ করেন বাংলাদেশের প্রখ্যাত সুরকার ও সঙ্গীত পরিচালক একুশে এবং স্বাধীনতা পদকপ্রাপ্ত সত্য সাহা। এই জমিদার বাড়িতে সিনেমার স্যুটিং করা হয়েছিল। 
বাড়িটিতে নানা কারুকাজখচিত দুইটি বাস ভবন, একটি দ্বিতল বিশিষ্ট কাচারি ঘর, একটি মন্দির, তিনটি পুকুরসহ ফসলি জমি ও গাছগাছালির বাগান রয়েছে।
এই ঐতিহাসিক জমিদার বাড়িটি তত্ত্বাবধানের অভাবে এখন প্রায় ধ্বংসের মুখে।
চট্টগ্রাম-হাটহাজারী সংযোগ সড়ক থেকে নন্দীরহাট নেমে, রাস্তার পশ্চিমে ১ কিলোমিটার পরে সত্য সাহার বাড়ি।।
বাংলাদেশের নির্বাচন কমিশনার

নির্বাচন কমিশনার হলেন সাংবিধানিক সংস্থা বাংলাদেশ নির্বাচন কমিশনের একজন সদস্য। নির্বাচন কমিশন রাষ্ট্রে অবাধ ও সুষ্ঠু নির্বাচন অনুষ্ঠানের জন্য সাংবিধানিক ভাবে ক্ষমতা প্রাপ্ত। বাংলাদেশের সংবিধানের অনুচ্ছেদ ১১৮ অনুযায়ী, প্রধান নির্বাচন কমিশনার এবং অনধিক চার জন নির্বাচন কমিশনারকে রাষ্ট্রপতি নিয়োগদান করবে।
প্রধান নির্বাচন কমিশনার ও অন্যান্য নির্বাচন কমিশনারদের বাংলাদেশের রাষ্ট্রপতি নিয়োগ প্রদান করেন। সংবিধান অনুযায়ী যেকোন নির্বাচন কমিশনার যেদিন প্রথম অফিস করবেন সেদিন থেকে পাঁচ বছর মেয়াদের জন্য নিয়োগপ্রাপ্ত হন। প্রধান নির্বাচন কমিশনার-পদে অধিষ্ঠিত এমন কোন ব্যক্তি প্রজাতন্ত্রের কর্মে নিয়োগলাভের যোগ্য হবেন না। অন্য কোনো নির্বাচন কমিশনার অনুরূপ পদে কর্মাবসানের পর প্রধান নির্বাচন কমিশনার রূপে নিয়োগলাভের যোগ্য হবেন, তবে অন্য কোনোভাবে প্রজাতন্ত্রের কর্মে নিয়োগ লাভেরযোগ্য হবেন না।
টামটা দক্ষিণ ইউনিয়ন

টামটা দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
টামটা দক্ষিণ ইউনিয়নের আয়তন ৩,৯১৬ একর (১৫.৮৫ বর্গ কিলোমিটার।)।
২০১১ সালের পরিসংখ্যান অনুযায়ী টামটা দক্ষিণ ইউনিয়নের জনসংখ্যা ৪৭,৯৮৩ জন। এর মধ্যে পুরুষ ২২,৭৮১ জন এবং মহিলা ২৫,২০২ জন। মোট পরিবার ৯,৭৬৭টি।
শাহরাস্তি উপজেলার উত্তর-পশ্চিমাংশে টামটা দক্ষিণ ইউনিয়নের অবস্থান। এ ইউনিয়নের উত্তরে টামটা উত্তর ইউনিয়ন, পূর্বে শাহরাস্তি পৌরসভা ও মেহের দক্ষিণ ইউনিয়ন, দক্ষিণে হাজীগঞ্জ উপজেলার গন্ধর্ব্যপুর উত্তর ইউনিয়ন এবং পশ্চিমে হাজীগঞ্জ উপজেলার বড়কুল পূর্ব ইউনিয়ন ও হাজীগঞ্জ পৌরসভা অবস্থিত।
টামটা দক্ষিণ ইউনিয়ন শাহরাস্তি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী টামটা দক্ষিণ ইউনিয়নের সাক্ষরতার হার ৫৮.৪%।
বর্তমানে সাক্ষরতার হার ৮০+%
টামটা দক্ষিণ ইউনিয়নে যোগাযোগের প্রধান সড়ক চাঁদপুর-শাহরাস্তি সড়ক। সব ধরনের যানবাহনে যোগাযোগ করা যায়।
টামটা দক্ষিণ ইউনিয়ন এ
খাল এর সংখ্যা মোট ২০ টি
নদির সংখ্যা ১ টি সবাই ডাকাতিয়া নদী নামে বলে এবং সবাই এই নামে চিনেন! এই নদী চাঁদপুর মেঘনা নদীর সাথে মিলিত হয়েচে!
টামটা দক্ষিণ ইউনিয়ন এ
২ টা নাম করা বাজার আছে 
একটি উয়ারুক বাজার আরেকটি সাহেব বাজার-
বেড়ীরপাড়, ওয়ারুক বাজার থেকে একটু সামনে টামটা রোডের দক্ষিণ পাশে
এডভোকেট মৃত ওসিউদ্দিন আহমেদ।
শিবপুর মুক্তেয়ার বাড়ি।
মৃত শামসুউদ্দিন চ্যায়ারম্যান(উপজেলা ভাইস চ্যায়ারম্যান)শিবপুর মুক্তেয়ার বাড়ি।
সফিউল্লা বিএসসি, শিবপুর।
মানিক ভুইয়া, চেয়ারম্যান, টামটা দক্ষিণ।
গুরুশরণ কাউর

গুরুশরণ কাউর () (জন্ম ১৩ সেপ্টেম্বর ১৯৩৭) ছিলেন ভারতের ত্রয়োদশ প্রধানমন্ত্রী মনমোহন সিংয়ের স্ত্রী।
গুরুশরণ জন্মেছিলেন ১৯৩৭ সালে। তার বাবার নাম চত্বর সিং গুজরাল ও মায়ের নাম ভগবন্তী কাউর। তার বাবা ছিলেন বার্মা-শেলের একজন প্রকৌশলী। গুরুশরণরা ছয় ভাইবোন ছিলেন।
গুরুশরণ দিল্লির শিখ সম্পরদায়ের মাঝে কীর্তন গাওয়ার জন্য পরিচিত ছিলেন। তিনি জলন্ধর রেডিওতে কীর্তন পরিবেশন করেছেন।
২০০৪ সালে মনমোহন সিং ভারতের প্রধানমন্ত্রী হিসেবে দায়িত্ব গ্রহণ করলে তিনি তার সাথে বিদেশ সফর করেছেন। তিনি প্রচারের আলোয় নিজেকে কখনো আনেন নি।
তাদের তিন কন্যা উপিন্দর কাউর, দমন কাউর ও অমৃত কাউর প্রত্যেকে কর্মক্ষেত্রে প্রতিষ্ঠিত। উপিন্দর কাউর দিল্লি বিশ্ববিদ্যালয়ের ইতিহাসের অধ্যাপক। তিনি ছয়টি বই রচনা করেছেন। দমন সিং দিল্লির সেন্ট স্টিফেন্স কলেজ ও গুজরাটের ইন্সটিটিউট অব রুরাল ম্যানেজমেন্ট থেকে স্নাতক করেছেন। তিনি "নাইন বাই নাইন" ও "দ্য লাস্ট ফ্রন্টিয়ার: পিপল অ্যান্ড ফরেস্ট ইন মিজোরাম" গ্রন্থের প্রণেতা।
তাদের আরেক কন্যা অমৃত সিং একজন আইনজীবী। তিনি আমেরিকান সিভিল লিবার্টিজ ইউনিয়নের সাথে যুক্ত আছেন।
মেহের উত্তর ইউনিয়ন

মেহের উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
মেহের উত্তর ইউনিয়নের আয়তন ১,৫৬০ একর (৬.৩১ বর্গ কিলোমিটার)। এটি আয়তনের দিক থেকে চাঁদপুর জেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী মেহের উত্তর ইউনিয়নের জনসংখ্যা ১৪,৯৩৪ জন। এর মধ্যে পুরুষ ৬,৯৫২ জন এবং মহিলা ৭,৯৮২ জন। মোট পরিবার ৩,০৯২টি।
শাহরাস্তি উপজেলার উত্তরাংশে মেহের উত্তর ইউনিয়নের অবস্থান। এ ইউনিয়নের পশ্চিমে টামটা উত্তর ইউনিয়ন, দক্ষিণে শাহরাস্তি পৌরসভা ও মেহের দক্ষিণ ইউনিয়ন, পূর্বে রায়শ্রী উত্তর ইউনিয়ন এবং উত্তরে কচুয়া উপজেলার আশরাফপুর ইউনিয়ন অবস্থিত।
মেহের উত্তর ইউনিয়ন শাহরাস্তি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী মেহের উত্তর ইউনিয়নের সাক্ষরতার হার ৪৬%।
মেহের উত্তর ইউনিয়নের প্রধান দুইটি হাট-বাজার হল কাকৈঁরতলা বাজার এবং শাহরাস্তি রেলস্টেশন বাজার।
গাজিবেচা,তালুকদার বংশ,বানিয়াচোঁ
১. বানিয়াচোঁ হযরত বুতা শাহ (রঃ) মাজার শরীফ।
২. শাহ্‌রাস্তি বাজর জামে মসজিদ।
৩. পতিচোঁ ঠাকুর বাড়ির শ্রী শ্রী নারায়ণ মন্দির।